CELEX: 62007CJ0286
Language: el
Date: 2008-04-24
Title: Απόφαση του Δικαστηρίου (τρίτο τμήμα) της 24ης Απριλίου 2008. # Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου. # Παράβαση κράτους μέλους - Άρθρο 28 ΕΚ - Ταξινόμηση μεταχειρισμένων οχημάτων ταξινομημένων προηγουμένως σε άλλα κράτη μέλη - Απαίτηση προσκομίσεως πιστοποιητικού εγγραφής στο εμπορικό μητρώο ή ισοδύναμου εγγράφου πιστοποιούντος την εμπορική ιδιότητα του πωλητή του οχήματος - Απαλλαγή από την υποχρέωση προσκομίσεως τιμολογίων ή άλλων εγγράφων με τα οποία βεβαιώνονται προγενέστερες μεταβιβάσεις κυριότητας. # Υπόθεση C-286/07.

Απόφαση του Δικαστηρίου (τρίτο τμήμα) της 24ης Απριλίου 2008 – Επιτροπή κατά Λουξεμβούργου
      (Υπόθεση C‑286/07)
      «Παράβαση κράτους μέλους – Άρθρο 28 ΕΚ – Ταξινόμηση μεταχειρισμένων οχημάτων ταξινομημένων προηγουμένως σε άλλα κράτη μέλη – Απαίτηση προσκομίσεως πιστοποιητικού εγγραφής στο εμπορικό μητρώο ή ισοδύναμου εγγράφου πιστοποιούντος την εμπορική ιδιότητα
         του πωλητή του οχήματος – Απαλλαγή από την υποχρέωση προσκομίσεως τιμολογίων ή άλλων εγγράφων με τα οποία βεβαιώνονται προγενέστερες μεταβιβάσεις κυριότητας»
      
      Ελεύθερη κυκλοφορία των εμπορευμάτων – Ποσοτικοί περιορισμοί – Μέτρα ισοδυνάμου αποτελέσματος (Άρθρα 28 ΕΚ και 30 ΕΚ) (βλ. σκέψεις 26, 28, 32, 35, 38-39, 43, 46-48 και διατακτ.)
      Αντικείμενο
      
         
               Παράβαση κράτους μέλους – Παράβαση του άρθρου 28 ΕΚ – Εθνική νομοθεσία δυνάμει της οποίας, για την ταξινόμηση μεταχειρισμένων
                  οχημάτων ταξινομημένων προηγουμένως σε άλλα κράτη μέλη, απαιτείται η προσκόμιση πιστοποιητικού εγγραφής του πωλητή στο εμπορικό
                  μητρώο, ενώ δεν προβλέπεται τέτοια υποχρέωση για οχήματα ταξινομημένα προηγουμένως στο Λουξεμβούργο – Περιορισμός της ελεύθερης
                  κυκλοφορίας των εμπορευμάτων – Έλλειψη δικαιολογήσεως και αναλογικότητας
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Το Μεγάλο Δουκάτο του Λουξεμβούργου, απαιτώντας, στο πλαίσιο της επίδικης πρακτικής, για την ταξινόμηση οχημάτων ταξινομημένων
                     προηγουμένως σε άλλα κράτη μέλη, την προσκόμιση πιστοποιητικού περί της εμπορικής ιδιότητας του πωλητή και εξαιρώντας από
                     την πρακτική αυτή τους εμπόρους που είναι εγγεγραμμένοι στο μητρώο της Εθνικής Εταιρίας Τεχνικού Ελέγχου, παρέβη τις υποχρεώσεις
                     που υπέχει από το άρθρο 28 ΕΚ.
                  
               
            
         
                  2)
               
               
                  
               
               
                  	Καταδικάζει το Μεγάλο Δουκάτο του Λουξεμβούργου στα δικαστικά έξοδα.